
De nipor ...ni! 


Saluton al vi ĉiuj, karaj ENA-membroj kaj aliaj legantoj! 

Komence de la 3a jarkolekto de “Esperanta Numismatiko ”, ni tutkore dankas vin ĉiujn pro via 
lojaleco koncerne ENA-n. Neniu el vi, post du jarkolektoj, petis nin nuligi la membrecon kaj 
ne plu sendi la revuon. Ni do kuraĝas tion interpreti kiel instigon al daŭrigo kaj plibonigo de 
nia prinumismatika kalejdoskopo. 

Ni krome deziras danki ĉiujn kiuj jam kunhelpis kaj kunlaboris iel por realigi la pasintajn ok 
numerojn de la du lastaj jarkolektoj. Jam tro longa listo por nomi ĉiujn helpintojn! 

Tamen ni volas nun jam unuope raporti pri la aktuala helpantaro. Nia kara membro el 
Hungario sinjorino Adrienne Pasztor sukcese petis sian konatulon sinjoro Jozefo Horvath, 
kunlabori kiel unua provleganto de ENA-revuo. Ni kompreneble tutkore dankas ilin ambaŭ! 

Samtempe ni emfazas nian dankon al la kuracistaj geedzoj Ludoviko Molnar kaj Julinjo 
Farkas kiuj kunlaboris por ENA, petantaj foton de la fama bulgara samideano Nikola 
Aleksiev al sia konatulo, sinjoro Johano Ruff. Vidu ankaŭ la rubrikon “Spikumaĵoj kaj 
Suplementoj”. 

Ni ankaŭ dankeme atentigas vin pri la tre interesa letero - en la sama rubriko - de nia membro 
Martin Purdy el Nov-Zelando pri la spesmilaj monbiletoj kiujn ni montris en la 4a numero de 
la antaŭa jarkolekto, sur p. 15-16. Vere pravaj rimarkoj! 

Lasu nin nun iom informi vin pri la nova numero mem. Unue ni pritraktas novan medaltipon, 
nome kelkajn el la multaj unuflankaj medaloj de J. Strupulis, la fama medalisto el Latvio. 

Sekve vi povas legi pri eksterordinara Esperanto-pioniro kiu estis fervora probatalanto de 
Eŭropa Unio kun i.a. komuna valuto kaj eŭropa, komuna, neŭtrala helplingo. 

Ni krome pentras portreton de elstara medalisto el Pollando, kiu kreis belegan Esperanto- 
medalon, kiun ni baldaŭ priskribos en unu el la venontaj numeroj. 

En la rubriko “Aspektoj de numismatiko” ni prezentas sinoptikon pri metaloj kaj alojoj kiuj 
estis aŭ estas uzataj por krei medalojn aŭ monerojn. 

Esperante ke en 2016 la nombro de kunhelpantoj kaj tiu de novaj membroj dise en la mondo 
kreskados, ni deziras al nia legantaro agrablan kaj instruan legadon! 

Nia reta poŝtkesto pacience kaj scivoleme atendos viajn salutojn, reagojn, kritikojn, ideojn, 
kontribuaĵojn ktp.! 


Bert 

MONEROJ&MEDALOJ 


Tipo D1 - Unuflankaj medaloj 

L.L. Zamenhof (1859 - 1917) 



Lando: Latvio Kvanto: nekonata 

Metalo: bronzo Pezo: nekonata 

Diametro: 91 mm Medalisto: Janis Strupulis 

Jaro: 1976 

Averso: 

Busto de Zamenhof kaj skribo: “AŬTORO DE ESPERATNTO D-RO L.L. ZAMENHOF . 
1859-1917” kaj skulptista sigelo + jaro 

Rimarko 1: 

Informojn pri J. Strupulis vi trovas en jarkolekto 1 numero 4, p. 9 

Rimarko 2: 

“Krom granda nombro da medaloj sen Esperanto-motivoj, dum la jaroj 1976-1989 la elstara 
skulptiso Janis Strupulis faris ankaŭ 17 medalojn, per kiuj li memorigis pri Esperanto en 
Latvio kaj eksterlandaj esperantistoj, kiuj aktivis en Latvio. J.S. ankaŭ faris kelkajn medalojn 
por “Radio Polonia”, kiuj estas notataj sub Pollando. Ĉiuj medaloj notataj estas faritaj el 
bronzo en negranda nombro; de kelkaj ekzistas ankaŭ kopioj el argilo. Ili estas faritaj en pli 
granda nombro. La medaloj de J.S. surhavas lian sigelon kaj ofte ankaŭ la jaron kiam la 
medalo estis kreita.” (el Hans Jankowski: “Esperanto-Medaloj 1912-1995” p. 14) 

Tipo D1 - Unuflankaj medaloj 


Milda Jakubcova (1899-1979) 



Lando: Latvio Kvanto: nekonata 

Metalo: bronzo Pezo: nekonata 

Diametro: 58 mm Medalisto: Janis Strupulis 

Jaro: 1989 

Averso: 

Busto de Milda Jakubcova kaj skribo: 

“ESPERANTO-POETINO MILDA JAKUBCOVA 1899-1979” kaj skulptista sigelo 

Rimarko 1: 

Milda Pirksts estis latva Esperanto-poetino, kiu foriris el Latvio al Ĉeĥoslovakio (Bmo) kaj 
edziniĝis al sia ĉeĥa korespondanto Frantiŝek Jakubec. 

Post 1945 ŝi fondis kaj estris Esperanto-rondeton en Brno. 

Milda multe tradukis el la latva literaturo. 

Ŝiaj originalaj versoj pri bestoj aperis en 1970 sub la titolo: “Estrado de animaloj”. 

Rimarko 2: 

Pliajn informojn pri la poetino: Interreto / Google / Vikipedio 

Tipo D1 - Unuflankaj medaloj 


Andreo Cseh (1895-1979) 



Lando: Latvio Kvanto: nekonata 

Metalo: bronzo Pezo: nekonata 

Diametro: 67 mm 
Jaro: 1989 

Averso: 

Busto de Andreo Cseh kaj skribo: “ 

“ANDREO CSEH 1895-1979” kaj skulptista sigelo + jaro 89 

Rimarko 1: 

Dum la jaroj 1927-1930 Cseh faris prelegvojaĝojn en Latvio. 

Rimarko 2: 



Medalisto: Janis Strupulis 


Andreo (Andras) Cseh estis rumania hungaro kaj katolika pastro, kiu famiĝis pro sia originala, 
tre sukcesa rekta metodo por instrui Esperanton: la “Cseh-metodo”. 

Rimarko 3: 


Ege rekomendinda estas la biografio far la nederlanda samideano kaj iama amiko de Cseh, 
sinjoro Ed Borsboom: “Vivo de Andreo Cseh ”, eldonita en 2003 de “Intemacia Esperanto- 
Instituto”. 

Tipo D1 - Unuflankaj medaloj 


Lakshmiswar Sinha (1905-1977) 



Lando: Latvio Kvanto: nekonata 

Metalo: bronzo Pezo: nekonata 

Mezuroj: 73 mm x 62 mm Medalisto: Janis Strupulis 

Jaro: 1989 

Averso: 

Busto de L. Sinha kaj sub ĝi lia subskribo en la hinda. 

Dekstre, vertikala surskribo: 

“ LAKSHMISWAR SINHA 
1905-1977” 

Krome: la sigelo de J. Strupulis kun la jaro 89 

Rimarko 1: 

Nia hinda samideano en 1930 vizitis Latvion kaj gvidis Esperanto-kursojn. 

Rimarko 2: 



La aldonita portreto sur poŝtkarto inspiris tre probable la medaliston. 

Tipo D2 - (Unuflankaj) (mur)medalonoj 


Latva medalono “Ekologio kaj Folkloro” 



Lando: Latvio 


Kvanto: nekonata 


Metalo: bronzo 


Pezo: nekonata 


Jaro: 2002 


Medalisto: nekonata 


Diametro: 131 mm (disko) 
154 mm (tuto) 


Averso: 

Bildo de (parto de) tri preĝejoj en la ĉefurbo Riga kaj surskriboj: 

Ĉirkaŭe: “12.a INTERNACIA ESPERANTO - KONGRESO” 

Sube: “RIGA 1-7 JULIO 2002” 

Horizontale: “EKOLOGIO KAJ FOLKLORO” 

Rimarko: 

Plena Ilustrita Vortaro difinas “medalono”-n tiel: “rondforma aŭ ovala bareliefo kun figuraĵo” 
(vidu ankaŭ “Terminaro” p.17; kaj komparu kun “medaliono”!) 

Tipo D2 - (Unuflankaj) (mur)medalonoj 


Zamenhof - medalono 



Lando: Nederlando (UEA) 

Metalo: bronzo 

Jaro: nekonata 

Diametro: 131 mm(disko) 
154 mm (tuto) 


Kvanto: nekonata 

Medalisto: nekonata 

Pezo: dekstra: 200 gr 

maldekstra: nekonata 


Averso: 

Busto de Zamenhof, rigardanta maldekstren kaj skribo: 

“LUDOVIKO . ZAMENHOF . 1859-1917 

Rimarko: 

De post 1987 UEA vendas diversajn “muromedalojn” (= medalonojn). Ili estas enniĉigitaj en 
ligna kadro kun pendoŝnuro. La metala parto estas lada, bronza disko. Ili montras ilustraĵon 
sur nur unu flanko. 

Kun danko al sinjoro Martin Purdy, kiu sendis la du pli grandajn medalonojn kun informoj ! 

Kelkaj metaloj kaj alojoj 





oro 


arĝento 


bronzo 





Kupro (+nikelo) 



terre cuite( terakoto) 


porcelano 


Kun danko al la eminenta belga numismato Luc Vandamme 




vitro 

ASPEKTOJ DE NUMISMATIKO 

Pormedalaj metaloj kaj alojoj 


Oro: Au 


Arĝento: Ag 

Perfajra orumita arĝento: Agu 

Nova arĝento: 55-60% Cu + 19-31% Zn + 12-26% Ni 

Alpako: arĝentumita nova arĝento 

Kupro: Cu 

Medalbronzo: Ae 
Florenca bronzo: Ae Flor 
Orumita bronzo: Aeu 
Arĝentumita bronzo: Aeg 
Kupra monermetalo 
Kupra sonorilmetalo 
Aluminia bronzo 
Latuno 
Tombako 
Manganino 
Konstantano 
Menelo 

Stano: Sn 
Aluminio: A1 
Plombo: Pb 
Zinko: Zn 
Blanka metalo: Bm 
Zamako: Za Zn + (Al/Cu/Mg) 

Mangano: Mn 
Cloisonne-emajlo: C1 
Nikelo: Ni 


93% Cu + 7% Sn 
85% Cu + 15% Sn 


95% Cu + 1% Zn + 4% Sn 
80% Cu + 20% Sn 
90-95% Cu + 5-10% A1 
65-70% Cu + 30-35% Zn 
82-92% Cu + 8-18% Zn 
86% Cu + 12% Mn + 2% Ni 
60% Cu + 40% Ni 
30% Cu + 70% Ni 


KROME estas uzataj: vitro, porcelano, terakoto (argilo!) 

Fonto: Gabriel Stautemas: “Wat je moet weten over KUNSTMEDAILLES” (“Kion oni sciu pri 
ARTMEDALOJ”) 

SPIKUMAĴOJ KAJ S U PLEMENTOJ 


Nia membro, s-ro Martin Purdy el Nov-Zelando prave atentigis min ke li en 2013 (antaŭ la 
komenco de la revuo) sendis al mi leteron pri kelkaj strangaĵoj konceme la spesmilajn 
monbiletojn (vidu Jrk2, n-ro4, p.15). Mi zorge konservis ĝin kaj poste ... forgesis ĝin! 

Mi do senkulpigas kaj denove dankas Martin, kiu sendube tre atente legas la artikolojn. Mi 
ege ĝojas pri lia atentigo! 

Pri la "biletoj" de la Universala Spesmila Banko, eble estus interese al legantoj publikigi detalojn el nia 
korespondado de novembro 2013 (kopiita ĉi-malsupre), por sciigi, ke ŝajne ekzistas (tromp-) kopioj 
de la biletoj, ĉar estas al mi strange, ke la serioj, pri kiuj ni scias, havas la samajn numerojn, kaj ke la 
grandeco iom malasamas: 

"Mi detale pristudis la kopiojn de la spesmilaj monbiletoj kaj mi konstatas, ke la biletoj kiujn montras 
Hans Jankovvski sur la dorsa flanko de sia broŝuro "Esperanto-mono" de 2000 havas la samajn 
numerojn kiel la ekzempleroj kiujn li antaŭ longe sendis al mi el Germanio (ni havis maloftan 
korespondadon). La numeroj estas: (serio AA)> 228 (por 1/2 S kaj 2 S) kaj 202, 203 (respektive por 5 S 
kaj 10 S). En lia letero li menciis ke la miaj estas kopioj, sed ne ĉu la liaj estas originalaj aŭ ne." 

Nun mi citos por vi el la sama broŝuro, pj.12-13: 

"La Universala Spesmila Banko kun sidejo en Laren (Nederlando) eldonis monbiletojn en valoro de 
1/2,1, 2, 5 kaj 10 spesmiloj. La originala grandeco de la monbiletoj estas 103x 73 mm. (!!! miaj kopioj 
mezuras 113x 78 !!!). Sur la monbiletoj la preskoloro estas nigra por valorindiko, dato, numerado kaj 
subskriboj. La aliaj preskoloroj estas: ruĝa por duonspesmilo (ankoraŭ nekonata, supozeble blua por 
unu spesmilo), verda por du spesmiloj, bruna por kvin spesmiloj kaj viola por dek spesmiloj. 
Subskriboj de Dreves Uitterdijk kaj Jan Hengel. Tiuj biletoj ankaŭ ekzistas kun alikolora vertikala 
surpreso Senvalora Specime-no. 

La dorsaj flankoj de la biletoj estas presitaj en sama koloro kiel la frontpaĝoj, sed sen nigra koloro. Ili 
montras la pacpalacon en Hago, Holando, kaj je la flankoj la surskribon: Dek spesmiloj egalvaloraj al 
8 gramoj da oro laŭ la proporcio de 11 al 12/ ĉiuj rajtoj rezervitaj- falsado leĝe punota." 

Jen do kion mi povas sciigi al vi nuntempe kaj kio iam certe ankaŭ estos unu el la temoj de nia ENA- 
revu(et)o. 

En mia venonta letero mi certe povos havigi al vi ankaŭ informojn pri la t.n. "ĉekoj". 

Esperante ke miaj informoj estos sufiĉe valoraj por vi, mi salutas vin. 

Sincere, Martin" 

> Nikola Aleksiev 





Ni kore dankas sinjorojn Ludoviko Molnar kaj Johano Ruff, kiu, kunlaborante post nia peto kun doktoro Molnar, 
havigis al nia redakcio ne nur foton (kun aŭtografo!) de la elstara bulgara samideano Nikola Alexiev (vidu jkl 2, 
n-ro4), sed ankaŭ klarigon pri la majstrosigno (laŭ sinjoro Ruff) CY de la medalisto Tibor Csiky 

MEDALISTOJ 


5. Jozef Goslawski (1908 - 1963) 

Jozef Goslawski (naskiĝis la 24-an de aprilo 1908 en 
Polanowka, mortis la 23-a de januaro 1963 en Varsovio) 
estis pola skulptisto kaj medalfaristo. Projektanto de 
moneroj (interalie 5 zlotoj kun bildo de fiŝkaptisto), 
monumentoj (interalie de Fryderyk Chopin en Zelazowa 
Wola) kaj medaloj (interalie la Jaro 1939). Premiito de 
pluraj artkonkursoj; distingita interalie per la Arĝenta 
Kruco de Merito. 

Lia artista edukado komenciĝis en la fama instituto de 
Jan Koszczyc-Witkiewicz en Kazimierz Dolny. Post la 
lemejaj jaroj li sukcesis en ekzameno por “Akademio de 
V Belaj Artoj” en Krakovo, sed li tiam estis ankoraŭ tro 
juna. Do, li daŭrigis la studadon en “Nacia Ornama kaj 
Artista Industria Lemejo” en Krakovo. 

Fine en 1932 li ekstudis en “Akademio de 1’ Belaj 
Artoj” en Krakovo kaj daŭrigis la kapabligon en 
Varsovio. Sekve li ricevis stipendion por studi en Romo. 
Dum la nazia okupado li denove loĝis en Pollando. 

Ekde 1947 li laboris kiel Estro de “Medala kaj Metala Skulpturo” en “Nacia Artista Instituto” 
en Poznan. 

En 1956 la familio (du filinoj kaj la edzino Wanda Mankin, kiu estis unu el liaj gelemintoj) 
transloĝiĝis al Varsovio. 

Neatendite li mortis en la ĉefurbo en 1963, je la aŭroro de nova fazo en sia artista kariero. 
Fontoj: Vikipedio kaj Wikipedia 

HISTORIAJ ASPEKTOJ 


Pioniro de eŭro 


A Enkonduko 

Ekde numero 1 de la 2a Jarkolekto ni skizis kaj ilustris diversajn aspektojn de la intenco de 
esperantaj pioniroj krei universalan monunuon. Ni jam konstatis, ke la spesmila sistemo, 
komence esperplene sukcesa, ĉefe pro la katastrofaj konsekvensoj de la milito 1914-1918 fine 
fiaskis. 

En ĉi kontrubuaĵo ni volas prilumi la nomon kaj la ideojn de eksterordinara viro, vere viziulo 
pri la estonteco de Eŭropo. 

B Josef Zauner (1895-1959) (pseŭdonimo: J. Dŭa) 

Tiu samideano estis rumania-germana instruisto kaj librovendisto. Zauner estis la unua 
persono kiu vere subtenis la ideon de eŭropa komuna mono, do pioniro de la nuntempa eŭro. 

Li fondis la UŜE-eldonejon en Leipzig (orienta Germanio) kaj ekde 1921 li estis probatalanto 
de Unuiĝintaj Ŝtatoj de Eŭropo. 

Li. verkis kaj germane kaj esperante. Kelkaj libroj: “La elvojo UŜE” (1923), “La vojo al 
Eŭropa Partio” kaj en 1931 “L’ eŭropanismo”. 

La ĉefaj konsideroj en lia UŜE-programo pri komunaj aranĝoj por la eŭropaj landoj estis: 

• Komuna monsistemo 

• Komuna armeo 

• Komuna vojimposto 

• Komuna poreksterlanda strategio 

• Konuma oficiala eŭropa lingvo (Esperanto) 

Por realigi komunan eŭropan valuton (tiam ekzistis 20 diversaj!) oni devus trovi komunajn 
politikajn konsentojn. Por ke komunaj komerco kaj politiko estu efikaj, oni devus akcepti 
komunan monunuon. Necesus ankaŭ fondi Eŭropan Centran Bankon (banko por internaciaj 
pagoj). 

Krome, ĉirkaŭ la jaro 1930 Zauner dissendis poŝtkartojn, per kiuj li esperantlingve instigis la 
loĝantojn de Eŭropo postuli ne nur komunan eŭropan ekonomian zonon kaj eŭropan 
parlamenton, sed krome komunan eŭropan pagilon. 

La kopio ĉi sube montras ekzempleron stampita en 1934. 

La ideo de Zauner pri komuna eŭropa monunuo estas nuntempe kvazaŭ realigita. Bedaŭrinde 
ankoraŭ mankas la realigo de komuna neŭtrala lingvo. 


Fontoj: “Enciklopedio de Esperanto”, Budapest 1933, p.96-97, 224, 499 

TERMINARO 


Alfabeta listo (5): 

alfenido: alojo el kupro, zinko, nikelo kaj kun 20% da arĝento. 

arĝentano: alojo el kupro, nikelo kaj zinko, imitanta arĝenton (arĝentumo). 

argilo: sedimenta aŭ rezidua petro tre etgrajna, ofte en formo de glueca, knedebla tero, 
konsistanta el aŭ precipe el argilaj mineraloj. 

“Medaloj el argilo estis kreitaj en kelkaj ŝtatoj de Sovet-Unio dumperiodo 1970-1992; tiam 
tie la esperantista vivo reaktiviĝis, sed mankis metaloj porfari medalojn ” (el “Esperanto- 
Medaloj 1912-1995”p.l deHans Jankowski). 



Argila Esperanto-medalo el 1930 (manko de metaloj!) 

medalono: rondforma aŭ ovala bareliefo kun figuraĵo. 

medaliono: juvelo en formo de plata malfermebla skatoleto, kiun oni ordinare portas per 
ĉeno ĉe la kolo kaj en kiu oni konservas portreton, harojn kc. 

medalo: metala disketo, surhavanta ambaŭflanke bildon, signojn aŭ surskribojn, stampita aŭ 
fandita kiel memoraĵo pri grava okazintaĵo aŭ kiel honoraĵo al merita homo. 

medalstampo: se oni prenas inter la dikfingro kaj montrofingro moneron aŭ medalon kun la 
ilustraĵo rekte antaŭ si kaj sekve turnas la objekton ĉirkaŭ la vertikala akso, la antaŭe dorsa 
flankp staras rekte. 

monerstampo: se oni prenas inter la dikfingro kaj montrofingro moneron aŭ medalon kun la 
ilustraĵo rekte antaŭ si kaj sekve turnas la objekton ĉirkaŭ la vertikala akso, la arrtaŭe dorsa 
flankp staras fundalsupre. 

muromedalono: medalono kun pendigilo. 

nikelaĵo: monero el nikelino. 

nikelino: alojo el kupro, nikelo kaj zinko. 

nikelo: metalo grizete blanka, brila, tre malmola. 


noĉrando: krenela rando (ekz. en monero). 
unuflanka medalo: medalo kies reverso montras nenion. 

Reagoj kaj konversacioj 


RETPOŜTO 

de vi por ni! 


19.10.2015 4:26 PM 


Karaj Ludoviko & Julianna, 

Saluton! Mi esperas kaj samtempe deziras ke vi ambaŭ fartas bone. Mi regule, kara Ludoviko, 
legas viajn leterojn al la UMEA-anoj. 

Mi ankaŭ skribas nun, ĉar mi (denove!) bezonas vian helpon, ne pro mia sanstato, sed por mia 
kara “infano”, la revuo de ENA. 

En la lasta numero de ĉi-jaro i.a. medalo el Hungario staros en la fokuso. En 1966 dum la UK 
en Budapeŝto estis enmanigita belega honora medalo al nia bulgara samideano Nikola 
Aleksiev, fama esperantisto. 

Ĝis nun mi vane serĉis foton de li. Nun, mi esperas ke vi povus trovi kaj sendi foton, 
eventuale desegnon kiu montras lin. 

Krome mi observs sur la medalo la inicialojn CY, verŝajne por la nomo de la medalisto. Ĉu vi 
eble memoras pri lia nomo? Mi supozas ke vi partoprenis en tiu UK. Mi scias, ke estas longa 
tempo de 1966 ĝis nun. Sed, eble vi povus retrovi ĝin. 

Mi nur esperas ke mi ne vane serĉigas vin, do mi deziras sukceson. 

Evidente mi jam anticipe dankas vin, eĉ se la rezulto estus negativa. 

Kun koraj salutoj al vi ambaŭ. 

Amike, Bert 


21.10.2015 13:23 GMT+02:00 <ludoviko@t-online.hu>: 


Kedves Barataim! 

Az alabbi kerdes erkezett hozzank. 

1. Rendelkezik-e valaki Nikola Aleksiev kepevel, vagy rola keszŭlt rajzzal? 

2. Melyik eremmŭvesz nevet rejtik a CY betŭk az ermen? 

Orŭlnek, ha valaki tudna valaszolni. 

Barati udvozlettel 
Molnar Lajos 

PS.: Bert Boon az ENA Revuo (Esperantista Numismatika Asocio folyoirata) szerkesztoje. 

21.10.2015 3:23 PM 


Kara Ludoviko ! 

Bedaŭrinde, anstataŭ helpi mi povas sendi nur ideon. La CY literoj ne estas (laŭ mi) inicialoj 
sed majstrosignoj. Ili supozeble signas la skulptiston kaj medaliston Tibor Csiky (1932-89). 
Nature, mi nur supozas. Trarigardante la bildojn pri liaj verkoj interrete mi trovis unusolan 
similecon kun la de vi sendita medalo. Nome: sur la verkoj, pli bone dirite, sur la videbla 
surfaco de la verkoj nenie estas videbla majstrosigno, same kiel sur la medalo. 

Cetere, mi iĝis esperantisto en 1966, do mi povus nenimaniere helpi. 

Saluton kaj plej bonajn bondezirojn J. Ruff 


Kara Bert! 


23.10.2015 12:14 


Kaj nun pri la medalo, kiun ricevis Nikola Aleksiev. 

Sube Vi trovos la mesaĝon de Janos (Johano) Ruff. Li estis la unua, kiu menciis la nomon de 
la medalisto Tibor Csiky. 

Tre verŝajne el la unua kaj lasta literoj de lia familia nomo devenas la mallongigo CY. 

Bedaŭrinde, la plimulto de la tiamaj organizantoj de la UK jam ne vivas, aŭ eĉ se ili vivas, ili 
ne estas membroj de la diskutlistoj. 

Eble la Bulgara Esperanto-Asocio (ĉefdelegito: Georgi Mihalkov modest@abv.bg ; estraro: 
bea@esperanto.abv.bg ) povus sendi al Vi la foton de Nikola Aleksiev. 

Esperante, ke ni povis iomete helpi, elkore, plej amike kaj tre dankeme salutas Vin 
Ludoviko kaj Julinjo 




21.10.2015 21:29 

Estimata sinjoro Balaz, kara Petro, 

La fermo de la UK 2015, en la salono Zamenhof, estis vere apoteozo, ne nur por la 
partoprenantaro, sed certe por vi kaj via fianchino. Gratulojn por vi ambaŭ! 

Reveninte hejme, mi fine trovis tempon por legi la broŝurojn pri Nitra kaj pri la venonta 
Kongreso. Okulfrapis min la informo, ke "la slovakia poŝto preparas specialan eldonadon de 
poŝtmarkoj". Mi tuj entuziasmiĝis por la filatelistoj kaj ege pormia filatelista amikino, 
prezidantino de ELF-AREK, Elda Doerfler. Samtempe mi tuj bedaŭris ke DENOVE ne 
aperos memora medalo pri tia grava evento... 

Antaŭ 2013 neniu petis al la tiama LKK ne forgesi la numismatojn kaj eldoni ankaŭ memoran 
medalon. Sed poste la situacio ŝanĝiĝis. 

En 2012 mi prenis la iniciativon fondi (verŝajne por la unua fojo en la historio de Esperanto) 
fakgrupon pri esperanta numismatiko. La nova fakgrupo (vidu ankaŭ la Jarlibrojn 2013, 2014 
kaj 2015), Esperanto-Numismatika Asocio (ENA), havas propran revuon ("Esperanta 
Numismatiko") kaj sendas ĝin kvarfoje en unu jaro al 42 membroj en ĉiuj kontinentoj kaj al 
15 esperantaj asocoj, muzeoj kaj bibliotekoj dise en la mondo. 

En la nomo de tiuj membroj kaj de ĉiuj venontaj membroj mi petas konsideri la eblecon 
eldoni memoran medalon, ekzemple parte kun esperanta, parte kun slovaka teksto. Tiel vi 
celas pli grandan publikon, eĉ slovakojn (kaj aliajn) kaj ne-esperantistojn. 

Vi ne timu pri la vendado, se la medalo estos sufiĉe bela! Kial ne je unu flanko la urbodomo 
de Nitra aŭ alia valora konstruaĵo, je la alia flanko busto de Zamenhof? Krome, ĝi devas esti 
pagebla ankaŭ por la maldikaj monunuoj. Garantio certe estas, al la interesiĝantoj mendigi la 
medalon kaj pagigi anticipe, al via konto. Por la UK mem vi povus decidi pri la eldonkvanto 
laŭ la sukceso da la perreta vendo. Retaj adresoj por propagandi certe ne mankas al vi, ĉu? 

Kiel numismato mi scias ke en Slovakio estis famegaj medalistoj-skulptistoj kiel Stefan 
Schwartz kaj Ladislav Snopek, krome ankaŭ nun ekzistas famuloj kiel Miroslav Hric. Tamen 
mi estas certa, ke en (la regiono de) Nitra estas tre lertaj medalistoj, eble malpli famaj 
nuntempe, kiuj petas multe malpli da mono ol la famuloj. Kredu min, multajn jarojn poste la 
medalo restos la plej brila elpendaĵo de la 101 a Universala Kongreso! 

Mi povas aldoni ke mi mem mendos minimume 3 ekzemplerojn kaj ke mi propagandos en 
esperantistaj rondoj en Belgio kaj anoncos la eventon en diversaj revuoj, unuavice en la revuo 
de la ENA-anoj. 

Por montri al vi la belecon de UK-medaloj, mi aldone sendas bildojn de UK-medalojn el la 
jaroj 1928 (Antverpeno/ Belgio); 1978 (Varna/ Bulgario); 1990 (Havana/ Kubo) kaj 2009 
(Bjalistoko/ Pollando). 

Altestime kaj samideane, 

Bert Boon 

Iniciatoro de ENA, ĉefredaktoro de "Esperanta Numismatiko" 


Kelkaj UK-medaloj 

22.10.2015 13:47 

Bonege, kara amiko! Gratulegojn pro via iniciato sendi tiun ĉi mesaĝon al Balaz! Gi estas tre 
bone skribita. 

Hodiaŭ atingis min bela surprizo el Belgio: sur broŝuro la antverpena pm-o. Vi divenis: tiu 
ankoraŭ ne estis en mia kolektaĵo, tial tiom pli dankata vi estu! 

Dankon pro via helpserĉado por kompletigi per mankantaj eroj mian liston. 

Morgaŭ mi trajnos al Torino, por viziti la familion de mia filo kaj revenos je la 29a de 
oktobro. 

Plej karajn salutojn al vi kaj via Vivi 
Elda (kaj edzo) 


☆☆☆☆☆☆☆☆☆☆ 


07.11.2015 7:47 PM 

Kara Bert, 

eble vi jam konas kaj la moneron kaj tiun paĝon: 



https://www.faeebook.eom/l 84506935071303/photos/a. 184737078381622,1073741829.1845 

06935071303/431405243714803/?type=3&permPage=l 

Mi tamen sendas la informon kun saluto 


Utho 


07.11.2015 20:01 


Kara Utho, 

Jes, mi konas ĝin kaj intencas priskribi ĝin en la tria jarkolekto. 

Tamen mi ege dankas vin pro la informo. Neniam hezitu, ĉar al mi plaĉas la kunlaboro de niaj 
membroj. 

Mi salutas vin, kara kunredaktoro, kaj esperas iam denove ricevi aliajn 
informojn! 

Tutkore, 

Bert 


☆☆☆☆☆☆☆☆☆☆ 


21 




12.11.2015 4:33 


Kara amiko, 

Hieraŭ mi akiris du novajn e-numismatikaĵojn - bronzan medalon el la 72-a UK in Varsovio 
kaj "medalecan" muromamaĵon el la 12-a IEK in Rigo, Latvio, en 2002. Ĉiuj bildoj k detaloj 
estas ĉi-tie: 

https://www.flickr.eom/gp/127894290@N07/9vT971 

Mi serĉis en la antaŭaj numeroj de ENA kaj ne trovis ilin, do mi imagas, ke ili estas novaj 
"malkovraĵoj". 

Sincere, 

Martin 

NZ 


Kara Martin, 


12.11.2015 16:19 


Mi ege dankas vin pro la tre interesaj ne jam aperintaj numismatikaĵoj, kiujn vi sendis. Mi 
povas malfermi sed bedaŭrinde mi ne sukcesas kopii ilin por la revuo de ENA. Probable mi ne 
havas la taŭgan programon. 

Ĉu eblus denove sendi ilin ekzemple per Word aŭ PDF? 

Jen mia peto, sed mi ankaŭ havas demandon. Normale murmedalonoj estas unuflankaj. La 
bildoj tamen montras du tiajn medalonojn. Ĉu temas pri averso + reverso aŭ du unuopaj 
numismatikaĵoj? 

Mi ege dankas vin kaj salutas 

tutamike, 


Bert 


Kara Bert, 


12.11.2015 18:55 


Dankon por via respondo. Vi ne bezonas specialan programon - nur alklaku ĉiun unuopan 
bildon, kaj vi vidos la priskribon pri ĉiu medal(flank)o (rulumu la ekranon supren, se necese). 
Vi ankaŭ povas elŝuti la dosierojn klakante sur la "malsupren"-sago en la malsupra dekstra 
parto de la bildo (vidu la imagon, kiun mi alkroĉis al ĉi tiu mesaĝo kaj sekvu la ruĝan sagon, 
kiun mi aldonis). Ankaŭ estas eble, aldoni la proprajn komentojn, ktp ... 

Vi vidos, ke la du "flankoj" de la murornamaĵo havas iomete malsamajn diametrojn, do temas 
pri du apartaj objektoj. Mi nur konjektas laŭ stilsimilecoj, ke ili apartenas al la sama evento. 

Sincere, 


Martin 

14.11.2015 17:09 


Kara Martin, 

Dankon ke vi gvidis nin tra la "labirinto". Ni sukcesis kopii la fotojn por la revuo. Sendube la 
murmedalonoj ricevos lokon en la venonta numero (jrk 3, n-ro 1) kaj la pola medalo tre 
verŝajne en n-ro 2. 

Ĉu mi rajtus ankaŭ peti kelkajn informojn pri la mezuroj, pezo de la murmedalonoj? 
Anticipan dankon! 


Mi ĝojas pri viaj kontribuaĵoj kaj ege dankas vin, esperante ke multaj aliaj membroj agos 
sammaniere kiam ili havos la okazon kaj la eblecon. 

Kun koraj kaj amikaj salutoj, 

Bert 

ANONCOJ 

& 

EVENTOJ 


BITOTEKO 

Se vi hazarde aŭ akcidente forviŝis kompletan numeron de “Esperanta Numismatiko”, 
tutsimple serĉu en Google por retrovi la kompletajn jarkolektojn de nia revuo. 

Agu tiel: 

Google 

Skribu en Google: bitoteko.esperanto.es:8080/jspui/handle/11013/7 

Klaku: Bitoteko - Federacion Espanola de Esperanto 

Vi ricevos: 

Jen la bitoteko de Hispana Esperanto-Federacio 
Gazetoteko • Hemeroteca Ĉefpaĝo de la sekcio 



Iru suben kaj trovu: Kolektoj en ĉi sekcio 


Pli suben al: 



Esperanta numismatiko [2014-1 
Organo de Esperanto Numismatika Asocio 


Ana Manero 

Biblioteko Juan Regulo Perez 
www.esperanto.es/biblioteko 

biblioteko @ esperanto.es 


Ni tutkore dankas Ana Manero-n pro ŝia iniciativo. 













